Ericu950/Stoicheia-meter-silver huggingface dataset:
προσιστόρηκε δὲ καὶ ὁ Ἀπολλόδωρος Ταραντίνων τοῦ κήρυκος , αὗται πλείους , εἰπόντος , ἀλλ αὗται , φάναι , βελτίους , καὶ ἐπικυρῶσαι τὴν τῶν ἐλαττόνων χειροτονίαν 0 .
πόθεν ἡ τῶν Ἰθακησίων πόλις Ἀλαλκομεναὶ προσηγορεύθη ;
διὰ τὸ τὴν Ἀντίκλειαν ὑπὸ Σισύφου βιασθεῖσαν ἐν τῇ παρθενίᾳ τὸν Ὀδυσσέα συλλαβεῖν 0 ·
ὑπὸ πλειόνων δ ἐστὶν εἰρημένον .
ἴστρος δ ὁ Ἀλεξανδρεὺς ἐν ὑπομνήμασι προσιστόρηκεν , ὅτι τῷ Λαέρτῃ δοθεῖσα πρὸς γάμον καὶ ἀναγομένη , περὶ τὸ Ἀλεξανδρεὺς ἐν τῇ Βοιωτίᾳ τὸν Ὀδυσσέα τέκοι , καὶ διὰ τοῦτ ἐκεῖνος ὥσπερ μητροπόλεως ἀναφέρων τ οὔνομα τὴν ἐν Ἰθάκῃ πόλιν οὕτω φησὶ προσαγορεύεσθαι 0 .
τίνες ἐν Αἰγίνῃ οἱ μονοφάγοι 0 ;
τῶν ἐπὶ τὴν Τροίαν στρατευσάντων Αἰγινητῶν πολλοὶ μὲν ἐν ταῖς μάχαις ἀπώλοντο , πλείονες δὲ κατὰ πλοῦν ὑπὸ τοῦ χειμῶνος 0 .
ὀλίγους οὖν τοὺς περιλειπομένους οἱ προσήκοντες ὑποδεξάμενοι , τοὺς δ ἄλλους πολίτας ὁρῶντες ἐν πένθεσι καὶ λύπαις ὄντας , οὔ τε χαίρειν ᾤοντο δεῖν φανερῶς οὔ τε θύειν τοῖς θεοῖς , ἀλλὰ κρύφα καὶ κατ οἰκίαν ἕκαστοι τοὺς σεσωσμένους ἀνελάμβανον ἑστιάσεσι καὶ φιλοφροσύναις , αὐτοὶ διακονούμενοι πατράσι καὶ συγγενέσι καὶ ἀδελφοῖς καὶ οἰκείοις , ἀλλοτρίου μηδενὸς παρεισιόντος .
ταῦτ οὖν ἀπομιμούμενοι τῷ Ποσειδῶνι θυσίαν ἄγουσι τοὺς καλουμένους θιάσους , ᾗ καθ αὑτοὺς ἐφ ἡμέρας ἑκκαίδεκα μετὰ σιωπῆς ἑστιῶνται , δοῦλος δ οὐ πάρεστιν εἶτα ποιήσαντες Ἀφροδίσια διαλύουσι τὴν ἑορτήν ·
ἐκ δὲ τούτου μονοφάγοι καλοῦνται .
διὰ τί τοῦ Λαβρανδέως Διὸς ἐν Καρίᾳ τὸ ἄγαλμα πέλεκυν ἠρμένον οὐχὶ δὲ σκῆπτρον ἢ κεραυνὸν πεποίηται ;
ὅτι Ἡρακλῆς Ἱππολύτην ἀποκτείνας καὶ μετὰ τῶν ἄλλων ὅπλων αὐτῆς λαβὼν τὸν πέλεκυν Ὀμφάλῃ δῶρον ἔδωκεν .
οἱ δὲ μετ Ὀμφάλην Λυδῶν βασιλεῖς ἐφόρουν αὐτὸν ὥς τι τῶν ἄλλων ἱερῶν ἐκ διαδοχῆς παραλαμβάνοντες , ἄχρι Κανδαύλης ἀπαξιώσας ἑνὶ τῶν ἑταίρων φορεῖν ἔδωκεν .
ἐπεὶ δὲ Γύγης ἀποστὰς ἐπολέμει πρὸς αὐτόν , ἦλθεν Ἄρσηλις ἐκ Μυλασέων ἐπίκουρος τῷ Γύγῃ μετὰ δυνάμεως , καὶ τόν τε Κανδαύλην καὶ τὸν ἑταῖρον αὐτοῦ διέφθείρε , καὶ τὸν πέλεκυν εἰς Καρίαν ἐκόμισε μετὰ τῶν ἄλλων λαφύρων .
καὶ Διὸς ἄγαλμα κατασκευάσας τὸν πέλεκυν ἐνεχείρισε , καὶ Λαβρανδέα τὸν θεὸν προσηγόρευσε ·
λυδοὶ γάρ λάβρυν τὸν πέλεκυν ὀνομάζουσι .
διὰ τί Τραλλιανοὶ καθαρτῆρα καλοῦσι τὸν ὄροβον καὶ χρῶνται μάλιστα πρὸς τὰς ἀφοσιώσεις καὶ τοὺς καθαρμούς ;
ἦ ὅτι Λέλεγες καὶ Μινύαι τὸ παλαιὸν ἐξελάσαντες αὐτοὺς τὴν πόλιν καὶ τὴν χώραν κατέσχον , ὕστερον δ οἱ Τραλλιανοὶ κατελθόντες καὶ κρατήσαντες , ὅσοι τῶν Λελέγων οὐ διεφθάρησαν οὐ δ ἔφυγον ἀλλὰ δι ἀμηχανίαν βίου καὶ ἀσθένειαν ὑπελείφθησαν αὐτόθι , τούτων οὐδένα λόγον ἔχοντες οὔ τε ζώντων οὔ τε ἀπολλυμένων νόμον ἔθεντο τὸν κτείναντα Μινύην ἢ Λελέγην Τραλλιανῶν καθαρὸν εἶναι , μέδιμνον ὀρόβων ἀπομετρήσαντα τοῖς οἰκείοις τοῦ φονευθέντος ;
διὰ τί παρὰ τοῖς Ἠλείοις παροιμιῶδὲς ἐστι τὸ δεινότερα Σαμβίκου παθεῖν ;
λέγεταί τινα Σάμβικον Ἠλεῖον ἔχοντα πολλοὺς ὑφ ἑαυτῷ συνεργοὺς πολλὰ περικόψαι τῶν ἐν Ὀλυμπίᾳ χαλκῶν ἀναθημάτων καὶ ἀποδόσθαι , τέλος δὲ συλῆσαι τὸ τῆς ἐπισκόπου Ἀρτέμιδος ἱερόν τοῦτο δ ἐστὶ μὲν ἐν Ἤλιδι , καλεῖται δ Ἀριστάρχειον .
εὐθὺς οὖν μετὰ ταύτην τὴν ἱεροσυλίαν ἁλόντα βασανίζεσθαι δι ἐνιαυτοῦ περὶ ἑκάστου τῶν κεκοινωνηκότων ἀνακρινόμενον , καὶ οὕτως ἀποθανεῖν καὶ τὴν παροιμίαν ἐπὶ τοῖς ἐκείνου πάθεσι γενέσθαι .
διὰ τί ἐν Λακεδαίμονι παρὰ τὸ τῶν Λευκιππίδων ἱερὸν ἵδρυται τοῦ Ὀδυσσέως ἡρῷον ;
ἐργῖνος , εἷς τῶν Διομήδους ἀπογόνων , ὑπὸ Τημένου πεισθεὶς ἐξέκλεψε τὸ παλλάδιον ἐξ Ἄργους , συνειδότος Λεάγρου καὶ συνεκκλέπτοντος ἦν δ οὗτος εἷς τῶν Τημένου συνήθων .
ὕστερον δὲ τῷ Τημένῳ γενόμενος δι ὀργῆς ὁ Λέαγρος εἰς Λακεδαίμονα μετέστη τὸ παλλάδιον κομίζων .
οἱ δὲ βασιλεῖς δεξάμενοι προθύμως ἱδρύσαντο πλησίον τοῦ τῶν Λευκιππίδων ἱεροῦ , καὶ πέμψαντες εἰς Δελφοὺς διεμαντεύοντο περὶ σωτηρίας αὐτοῦ καὶ φυλακῆς .
ἀνελόντος δὲ τοῦ θεοῦ ἕνα τῶν ὑφελομένων τὸ παλλάδιον φύλακα ποιεῖσθαι , κατεσκεύασαν αὐτόθι τοῦ Ὀδυσσέως τὸ ἡρῷον , ἄλλως τε καὶ προσήκειν τῇ πόλει τὸν ἥρωα διὰ τὸν τῆς Πηνελόπης γάμον ὑπολαβόντες .
διὰ τί ταῖς Χαλκηδονίαις ἔθος ἐστίν , ὅταν ἀνδράσιν ἀλλοτρίοις ἐντύχωσι , μάλιστα δ ἄρχουσι , τὴν ἑτέραν παρακαλύπτεσθαι παρειάν ;
πόλεμος ἦν αὐτοῖς πρὸς Βιθυνοὺς ἐκ πάσης παροξυνομένοις προφάσεως ·
ζειποίτου δὲ βασιλεύσαντος τούτων , πανστρατιᾷ , καὶ Θρᾳκῶν ἐπικουρίας προσγενομένης , ἐπυρπόλουν καὶ κατέτρεχον τὴν χώραν .
ἐπιθεμένου δὲ τοῦ Ζειποίτου περὶ τὸ καλούμενον Φάλιον αὐτοῖς , κακῶς ἀγωνισάμενοι διὰ θράσος καὶ ἀταξίαν ὑπὲρ ὀκτακισχιλίους ἀπέβαλον στρατιώτας ·
καὶ παντελῶς μὲν οὐκ ἀνῃρέθησαν τότε , Ζειποίτου Βυζαντίοις χαρισαμένου τὰς διαλύσεις ·
πολλῆς δὲ τὴν πόλιν ἐρημίας ἀνδρῶν κατεχούσης , αἱ μὲν πλεῖσται γυναῖκες ὑπ ἀνάγκης ἀπελευθέροις καὶ μετοίκοις συνῴκησαν ·
αἱ δ ἀνανδρίαν ἀντὶ τοιούτων ἑλόμεναι γάμων , αὐταὶ δι αὑτῶν ἔπραττον ὅτου δεηθεῖεν παρὰ δικασταῖς καὶ ἄρχουσιν , ἀπάγουσαι θάτερον μέρος τοῦ προσώπου τῆς καλύπτρας .
αἱ δὲ γεγαμημέναι δι αἰσχύνην ἀναμιμούμεναι ταύτας ὡς ἑαυτῶν βελτίονας εἰς ἔθος ὅμοιον κατέστησαν .
διὰ τί πρὸς τὸ τοῦ Ἀγήνορος τέμενος τὰς ὄις προσελαύνοντες οἱ Ἀργεῖοι βιβάζουσιν ;
ἢ ὅτι κάλλιστα προβάτων ὁ Ἀγήνωρ ἐπεμελήθη καὶ πλεῖστα ποίμνια τῶν βασιλέων ἐκτήσατο 0 ;
διὰ τί Βαλλαχράδας ἑαυτοὺς Ἀργείων παῖδες ἐν ἑορτῇ τινι παίζοντες ἀποκαλοῦσιν ;
ἢ ὅτι τοὺς πρώτους ὑπ Ἰνάχου καταχθέντας ἐκ τῶν ἄκρων εἰς τὰ πεδία ἀχράσι διατραφῆναι λέγουσιν ;
ἀχράδας δὲ πρῶτον ἐν Πελοποννήσῳ φανῆναι τοῖς Ἕλλησιν , ἔτι τῆς χώρας ἐκείνης Ἀπίας προσαγορευομένης ὅθεν ἄπιοι αἱ ἀχράδες ἐπωνομάσθησαν 0 .
τίς ἡ αἰτία , δι ἣν Ἠλεῖοι τὰς ὀνοθόρους ἵππους ἐκτὸς ὅρων ἀπάγοντες βιβάζουσιν 0 ;
ἢ ὅτι πάντων τῶν βασιλέων φιλιππότατος ὢν 0 .
ὁ Οἰνόμαος καὶ μάλιστα τὸ ζῷον ἀγαπήσας τοῦτ ἐπηράσατο πολλὰ καὶ δεινὰ κατὰ τῶν ἵππους ὀχευόντων ἐν Ἤλιδι , καὶ φοβούμενοι τὴν κατάραν ἐκείνην ἀφοσιοῦνται ;
διὰ τί παρὰ Κνωσσίοις ἔθος ἦν ἁρπάζειν τοῖς δανειζομένοις τὸ ἀργύριον ;
ἢ ὅπως ἀποστεροῦντες ἔνοχοι τοῖς βιαίοις ὦσι καὶ μᾶλλον κολάζωνται 0 ;
τίς ἡ αἰτία , δι ἣν ἐν Σάμῳ τὴν Δεξικρέοντος Ἀφροδίτην καλοῦσι 0 ;
πότερον ὅτι τὰς γυναῖκας αὐτῶν ὑπὸ τρυφῆς καὶ ὕβρεως ἀκόλαστα ποιούσας Δεξικρέων ἀνὴρ ἀγύρτης καθαρμῷ χρησάμενος ἀπήλλαξεν 0 ;
ἢ ὅτι ναύκληρος ὢν ὁ Δεξικρέων ἔπλευσεν εἰς Κύπρον ἐπ ἐμπορίᾳ , καὶ μέλλοντα γεμίζειν τὴν ναῦν ἡ Ἀφροδίτη ἐκέλευσεν ὕδωρ ἐμβαλόμενον καὶ μηδὲν ἄλλο πλεῖν τὴν ταχίστην 0 ;
πεισθεὶς δὲ καὶ πολὺ ὕδωρ ἐνθέμενος ἐξέπλευσεν , εἶτα νηνεμίας καὶ γαλήνης ἐν τῷ πελάγει κατασχούσης , διψῶσι τοῖς ἄλλοις ἐμπόροις καὶ ναυκλήροις ὕδωρ πιπράσκων ἀργύριον πολὺ συνήθροισεν .
ἐκ δὲ τούτου κατασκευάσας τὴν θεὸν ἀφ ἑαυτοῦ προσηγόρευσεν .
εἰ δὴ τοῦτ ἀληθές ἐστι , φαίνεται οὐχ ἕνα πλουτίσαι , πολλοὺς δὲ σῶσαι δι ἑνὸς ἡ θεὸς θελήσασα .
διὰ τί τοῖς Σαμίοις , ὅταν τῷ Ἑρμῇ τῷ χαριδότῃ θύωσι , κλέπτειν ἐφεῖται τῷ βουλομένῳ καὶ λωποδυτεῖν ;
ὅτι κατὰ χρησμὸν ἐκ τῆς νήσου μεταστάντες εἰς Μυκάλην ἀπὸ λῃστείας δέκα ἔτη διεγένοντο ·
καὶ μετὰ ταῦτα πλεύσαντες αὖθις εἰς τὴν νῆσον , ἐκράτησαν τῶν πολεμίων .
ἀπὸ τίνος Πάναιμα τόπος ἐν τῇ Σαμίων νήσῳ καλεῖται ;
ἢ ὅτι φεύγουσαι Διόνυσον αἱ Ἀμαζόνες ἐκ τῆς Ἐφεσίων χώρας εἰς Σάμον διέπλευσαν 0 ·
ὁ δὲ ποιησάμενος πλοῖα καὶ διαβὰς μάχην συνῆψε καὶ πολλὰς αὐτῶν ἀπέκτεινε περὶ τὸν τόπον τοῦτον , ὃν διὰ τὸ πλῆθος τοῦ ῥυέντος αἵματος οἱ θεώμενοι Πάναιμα θαυμάζοντες ἐκάλουν ;
τῶν δ ἐλεφάντων ἀποθανεῖν τινες λέγονται περὶ τὸ Φλοιὸν καὶ τὰ ὀστᾶ δείκνυται αὐτῶν ·
τινὲς δὲ λέγουσι καὶ τὸ Φλοιὸν ὑπ ἐκείνων ῥαγῆναι φθεγγομένων μέγα τι καὶ διάτορον .
ἀπὸ ποίας αἰτίας ὁ ἀνδρὼν ἐν Σάμῳ πεδήτης καλεῖται ;
τῶν γεωμόρων ἐχόντων τὴν πολιτείαν μετὰ τὴν Δημοτέλους σφαγὴν καὶ τὴν κατάλυσιν τῆς ἐκείνου μοναρχίας , οἱ Μεγαρεῖς Περινθίοις ἐπεστράτευσαν ἀποίκοις οὖσι Σαμίων πέδας κομίζοντες , ὡς λέγεται , ἐπὶ τοὺς αἰχμαλώτους .
ταῦτα δὲ οἱ γεωμόροι πυνθανόμενοι βοήθειαν ἔπεμπον κατὰ τάχος , στρατηγοὺς μὲν ἀποδείξαντες ἐννέα , ναῦς δὲ πληρώσαντες τριάκοντα .
τούτων ἐκπλέουσαι δύο πρὸ τοῦ λιμένος ὑπὸ κεραυνοῦ διεφθάρησαν οἱ δὲ στρατηγοὶ ταῖς ἄλλαις πλεύσαντες ἐνίκων τοὺς Μεγαρέας καὶ ζῶντας αὐτῶν ἔλαβον ἑξακοσίους .
ἐπαρθέντες δὲ τῇ νίκῃ διενοοῦντο καταλύειν τὴν οἴκοι γεωμόρων ὀλιγαρχίαν .
ἀφορμὴν δὲ παρέσχον οἱ προεστῶτες τῆς πολιτείας , γράψαντες αὐτοῖς ὅπως τοὺς αἰχμαλώτους τῶν Μεγαρέων κομίσωσι ταῖς αὐτῶν ἐκείνων πέδαις δεδεμένους .
λαβόντες οὖν τὰ γράμματα ταῦτα καὶ δείξαντες κρύφα τισὶ τῶν Μεγαρέων ἔπεισαν αὐτοὺς συστῆναι μεθ αὑτῶν καὶ τὴν πόλιν ἐλευθερῶσαι ·
βουλευομένοις δὲ κοινῇ περὶ τῆς πράξεως ἔδοξε τῶν πεδῶν τοὺς κρίκους διακροτῆσαι , καὶ περιθέντας οὕτω τοῖς σκέλεσι τῶν Μεγαρέων ἀναλαβεῖν πρὸς τὰς ζώνας ἱμᾶσιν , ὅπως μὴ περιρρέωσι μη δ ἐκβαίνωσιν τῶν σκελῶν ἐν τῷ βαδίζειν χαλαρῶν γενομένων .
οὕτω δὲ τοὺς ἄνδρας ἐνσκευάσαντες καὶ ξίφος ἑκάστῳ δόντες , ἐπεὶ κατέπλευσαν εἰς Σάμον καὶ ἀπέβησαν , ἦγον αὐτοὺς δι ἀγορᾶς εἰς τὸ βουλευτήριον , ὁμοῦ τι πάντων τῶν γεωμόρων συγκαθεζομένων .
εἶτα σημείου δοθέντος , οἱ Μεγαρεῖς προσπεσόντες ἔκτεινον τοὺς ἄνδρας .
οὕτω δὲ τῆς πόλεως ἐλευθερωθείσης , τούς τε βουλομένους τῶν Μεγαρέων πολίτας ἐποιήσαντο καὶ κατασκευάσαντες οἶκον εὐμεγέθη τὰς πέδας ἀνέθηκαν , καὶ ἀπὸ τούτου πεδήτης ὁ οἶκος ὠνομάσθη .
διὰ τί παρὰ Κῴοις ὁ τοῦ Ἡρακλέους ἱερεὺς ἐν Ἀντιμαχείᾳ γυναικείαν ἐνδεδυμένος ἐσθῆτα καὶ τὴν κεφαλὴν ἀναδούμενος μίτρᾳ κατάρχεται τῆς θυσίας ;
ἡρακλῆς ταῖς ἓξ ναυσὶν ἀπὸ Τροίας ἀναχθεὶς ἐχειμάσθη , καὶ τῶν ἄλλων διαφθαρεισῶν μιᾷ μόνῃ πρὸς τὴν Κῶν ὑπὸ τοῦ πνεύματος ἐλαυνόμενος ἐξέπεσε κατὰ τὸν Λακητῆρα καλούμενον , οὐδὲν ἄλλο περισώσας ἢ τὰ ὅπλα καὶ τοὺς ἄνδρας .
ἐντυχὼν δὲ προβάτοις ᾔτει κριὸν ἕνα παρὰ τοῦ νέμοντος ·
ὁ δ ἄνθρωπος ἐκαλεῖτο μὲν Ἀνταγόρας , ἀκμάζων δὲ τῇ ῥώμῃ τοῦ σώματος ἐκέλευσεν αὑτῷ διαπαλαῖσαι τὸν Ἡρακλέα , κ ἂν καταβάλῃ , τὸν κριὸν φέρεσθαι .
καὶ συμπεσόντος αὐτῷ τοῦ Ἡρακλέους ἐς χεῖρας , οἱ Μέροπες τῷ Ἀνταγόρᾳ παραβοηθοῦντες , οἱ δὲ Ἕλληνες τῷ Ἡρακλεῖ , μάχην καρτερὰν συνῆψαν , ἐν ᾗ λέγεται τῷ πλήθει καταπονούμενος ὁ Ἡρακλῆς καταφυγεῖν πρὸς γυναῖκα Θρᾷτταν καὶ διαλαθεῖν ἐσθῆτι γυναικείᾳ κατακρύψας ἑαυτόν 0 .
ἐπεὶ δὲ τῶν Μερόπων αὖθις κρατήσας καὶ καθαρθεὶς ἐγάμει τὴν Χαλκιοπήν , ἀνέλαβε στολὴν ἀνθίνην .
διὸ θύει μὲν ὁ ἱερεὺς ὅπου τὴν μάχην συνέβη γενέσθαι , τὰς δὲ νύμφας οἱ γαμοῦντες δεξιοῦνται γυναικείαν στολὴν περιθέμενοι .
πόθεν ἐν Μεγάροις γένος ἁμαξοκυλιστῶν 0 ;
ἐπὶ τῆς ἀκολάστου δημοκρατίας , ἣ καὶ τὴν παλιντοκίαν ἐποίησε καὶ τὴν ἱεροσυλίαν , ἐπορεύετο θεωρία Πελοποννησίων εἰς Δελφοὺς διὰ τῆς Μεγαρικῆς καὶ κατηυλίσθησαν ἐν Αἰγείροις παρὰ τὴν λίμνην μετὰ παίδων καὶ γυναικῶν ὡς ἔτυχεν ἐν ταῖς ἁμάξαις .
τῶν δὲ Μεγαρέων οἱ θρασύτατοι μεθυσθέντες , ὕβρει καὶ ὠμότητι τὰς ἁμάξας ἀνακυλίσαντες εἰς τὴν λίμνην ἐνεώσαντο , ὥστε πολλοὺς ἀποπνιγῆναι τῶν θεωρῶν .
οἱ μὲν οὖν Μεγαρεῖς δι ἀταξίαν τῆς πολιτείας ἠμέλησαν τοῦ ἀδικήματος , οἱ δὲ Ἀμφικτύονες , ἱερᾶς τῆς θεωρίας οὔσης , ἐπιστραφέντες τοὺς μὲν φυγῇ τοὺς δὲ θανάτῳ τῶν ἐναγῶν ἐζημίωσαν .
οἱ δὲ ἀπὸ τοῦ γένους ἁμαξοκυλισταί προσηγορεύθησαν .
τὰς ἀρχαίας ἱστορίας διὰ τὰ παράδοξα τῆς πράξεως οἱ πλεῖστοι νομίζουσι πλάσματα καὶ μύθους τυγχάνειν εὑρὼν δ ἐγὼ καὶ ἐν τοῖς νῦν χρόνοις γεγονότα ὅμοια , τὰ ἐν τοῖς Ῥωμαϊκοῖς καιροῖς συμβεβηκότα ἐξελεξάμην , καὶ ἑκάστῳ πράγματι ἀρχαίῳ νεωτέραν ὁμοίαν διήγησιν ὑπέταξα , ἀναγράψας καὶ τοὺς ἱστορήσαντας ἄνδρας .
δάτις ὁ Περσῶν σατράπης μετὰ τριάκοντα μυριάδων εἰς Μαραθῶνα παραγενόμενος , πεδίον τῆς Ἀττικῆς , καὶ στρατοπεδευσάμενος πόλεμον τοῖς ἐγχωρίοις κατήγγειλεν ·
ἀθηναῖοι δὲ τοῦ βαρβαρικοῦ πλήθους καταφρονήσαντες ἐνακισχιλίους ἔπεμψαν , στρατηγοὺς ποιήσαντες Κυνέγειρον Πολύζηλον Καλλίμαχον Μιλτιάδην .
συμβληθείσης δὲ τῆς παρατάξεως , Πολύζηλος μὲν ὑπεράνθρωπον φαντασίαν θεασάμενος τὴν ὅρασιν ἀπέβαλε καὶ τυφλὸς ἐγένετο ·
καλλίμαχος δὲ πολλοῖς περιπεπαρμένος δόρασι καὶ νεκρὸς ἐστάθη ·
κυνέγειρος δὲ Περσικὴν ἀναγομένην ναῦν κατασχὼν ἐχειροκοπήθη .
ἀσδρούβας βασιλεὺς Σικελίαν καταλαβόμενος πόλεμον Ῥωμαίοις κατήγγειλε ·
μέτελλος δὲ ὑπὸ τῆς συγκλήτου στρατηγὸς χειροτονηθεὶς ἐγκρατὴς ἐγένετο τῆς νίκης ταύτης , ἐν ᾗ Λεύκιος Γλαύκων εὐγενὴς ἀνήρ , τὴν Ἀσδρούβα κατέχων ναῦν , ἀμφοτέρας ἀπέβαλε τὰς χεῖρας ·
καθάπερ ἱστορεῖ Ἀριστείδης Μιλήσιος ἐν πρώτῃ Σικελικῶν , παρ οὗ τὴν ὑπόθεσιν ἔμαθε Διονύσιος ὁ Σικελιώτης .
ξέρξης μετὰ πεντακοσίων μυριάδων Ἀρτεμισίῳ προσορμίσας πόλεμον τοῖς ἐγχωρίοις κατήγγειλεν ·
ἀθηναῖοι δὲ συγκεχυμένοι κατάσκοπον ἔπεμψαν Ἀγησίλαον , τὸν Θεμιστοκλέους ἀδελφόν , καίπερ Νεοκλέους τοῦ πατρὸς αὐτοῦ κατ ὄναρ ἑωρακότος ἀμφοτέρας ἀποβεβληκότα τὰς χεῖρας .
παραγενόμενος δὲ εἰς τοὺς βαρβάρους ἐν σχήματι Περσικῷ Μαρδόνιον ἕνα τῶν σωματοφυλάκων ἀνεῖλεν ὑπολαμβάνων Ξέρξην εἶναι .
συλληφθεὶς δὲ πρὸς τῶν πέριξ δέσμιος ἤχθη πρὸς τὸν βασιλέα .
βουθυτεῖν δὲ τοῦ προειρημένου μέλλοντος ἐπὶ τῷ τοῦ ἡλίου βωμῷ , τὴν δεξιὰν ἐπέθηκε χεῖρα , καὶ ἀστενάκτως ὑπομείνας τὴν ἀνάγκην τῶν βασάνων ἠλευθερώθη τῶν δεσμῶν εἰπών , πάντες ἐσμὲν τοιοῦτοι Ἀθηναῖοι ·
εἰ δ ἀπιστεῖς , καὶ τὴν ἀριστερὰν ἐπιθήσω .
φοβηθεὶς δὲ ὁ Ξὲρξης φρουρεῖσθαι αὐτὸν προσέταξε καθάπερ ἱστορεῖ Ἀγαθαρχίδης Σάμιος δευτέρᾳ τῶν Περσικῶν .
πορσίνας Τούσκων βασιλεὺς πέραν ποταμοῦ Θύμβρεως στρατεύσας ἐπολέμησε Ῥωμαίοις , καὶ τὴν ἀπὸ σιτίων φερομένην εὐθηνίαν Ῥωμαίοις μέσην λαβὼν λιμῷ τοὺς προειρημένους ἔτρυχε .
τῆς δὲ συγκλήτου συγκεχυμένης , Μούκιος τῶν ἐπισήμων ἀνὴρ λαβὼν τετρακοσίους ἀπὸ τῶν ὑπάτων ὁμήλικας ἐν ἰδιωτικῷ σχήματι τὸν ποταμὸν διῆλθεν .
ἰδὼν δὲ τὸν σωματοφύλακα τοῦ τυράννου τὰ ἐπιτήδεια διαδιδόντα τοῖς στρατηγοῖς , ὑπολαβὼν αὐτὸν τὸν Πορσίναν εἶναι ἀνεῖλεν .
ἀχθεὶς δὲ ἐπὶ τὸν βασιλέα τοῖς ἐμπύροις ἐπέθηκε τὴν δεξιὰν χεῖρα καὶ στέξας τὰς ἀλγηδόνας εὐψύχως ἐμειδίασεν εἰπών , βάρβαρε , λέλυμαι , κ ἂν μὴ θέλῃς ·
καὶ ἴσθι ἡμᾶς καρὰ σοῦ τετρακοσίους ὄντας ἐν τῷ στρατοπέδῳ , οἵ σε ἀνελεῖν ζητοῦμεν .
ὁ δὲ φοβηθεὶς σπονδὰς πρὸς Ῥωμαίους ἐποιήσατο ·
καθάπερ ἱστορεῖ Ἀριστείδης ὁ Μιλήσιος ἐν τρίτῃ ἱστοριῶν 0 .
ἀργεῖν καὶ Λακεδαιμονίων ὑπὲρ Θυρεάτιδος χώρας πολεμούντων , οἱ Ἀμφικτύονες ἔκριναν πολεμῆσαι τριακοσίους ἑκατέρων καὶ τῶν νικησάντων εἶναι τὴν χώραν .
λακεδαιμόνιοι μὲν οὖν Ὀθρυάδην ἐποίησαν στρατηγὸν Ἀργεῖοι δὲ Θέρσανδρον 0 .
πολεμούντων δὲ δύο ἐκ τῶν Ἀργείων περιελείφθησαν , Ἀγήνωρ καὶ Χρόμιος οἵτινες εἰς τὴν πόλιν ἤγγειλαν τὴν νίκην .
ἐρημίας δ ὑπαρχούσης ὁ Ὀθρυάδης ἐπιζήσας καὶ ἡμικλάστοις δόρασιν ἐπερειδόμενος τὰς τῶν νεκρῶν ἁρπάζων ἀσπίδας περιείλετο ·
καὶ τρόπαιον στήσας ἐκ τοῦ ἰδίου αἵματος ἐπέγραψε Διὶ τροπαιούχῳ .
καὶ τῶν δύο στάσιν ἐχόντων , οἱ Ἀμφικτύονες αὐτόπται γενόμενοι Λακεδαιμονίους προκρίνουσι ·
καθάπερ Χρύσερμος ἐν τρίτῳ Πελοποννησιακῶν 0 1 .
ῥωμαῖοι πρὸς Σαμνίτας πόλεμον ἔχοντες στρατηγὸν ἐχειροτόνησαν Ποστούμιον Ἀλβῖνον .
οὗτος κατὰ τὰς καλουμένας φορκούλας Καυδίνας ἔστι δὲ τόπος στενώτατος ἐνεδρευθεὶς τρεῖς ἀπέβαλε λεγεῶνας καὶ αὐτὸς καιρίως τρωθεὶς ἔπεσε .
βαθείας δὲ νυκτὸς ὀλίγον ἐπιζήσας περιείλετο τῶν ἀνῃρημένων πολεμίων τὰς ἀσπίδας , καὶ εἰς τὸ αἷμα τὴν χεῖρα βαπτίσας ἔστησε τρόπαιον ἐπιγράψας Ῥωμαῖοι κατὰ Σαμνιτῶν Διὶ τροπαιούχῳ .
μάξιμος δὲ ὁ ἐπικληθεὶς Λαίμαργος , στρατηγὸς πεμφθεὶς καὶ παραγενόμενος ἐπὶ τὸν τόπον , ἰδὼν τὸ τρόπαιον τὸν οἰωνὸν ἀσμένως ἐδέξατο ·
καὶ συμβαλὼν ἐνίκησε καὶ αἰχμάλωτον λαβὼν τὸν βασιλέα εἰς Ῥώμην ἔπεμψεν ·
ὡς Ἀριστείδης ὁ Μιλήσιος ἐν τρίτῃ Ἰταλικῶν 0 .
περσῶν μετὰ πεντακοσίων μυριάδων ἐπὶ τὴν Ἑλλάδα ἐρχομένων , Λεωνίδας ἅμα τριακοσίοις ἐπέμφθη εἰς Θερμοπύλας ὑπὸ Λακεδαιμονίων .
εὐωχουμένοις δ ἐκεῖ ἐπέκειτο τὸ τῶν βαρβάρων πλῆθος ·
καὶ ὁ Λεωνίδας εἶπεν ἰδὼν τοὺς βαρβάρους , οὕτως ἀριστᾶτε ὡς ἐν Ἅιδου δειπνήσοντες καὶ ὁρμήσας κατὰ τῶν βαρβάρων καὶ πολλοῖς περιπαρεὶς δόρασιν ἀνέβη ἐπὶ τὸν Ξέρξην καὶ τὸ διάδημα ἀφείλετο 0 .
οὗ ἀποθανόντος ὁ βάρβαρος τέμνει τὴν καρδίαν καὶ εὗρε δασεῖαν ·
ὡς Ἀριστείδης ἐν πρώτῃ Περσικῶν 0 .
ῥωμαῖοι πρὸς Ποινοὺς πόλεμον ἔχοντες ἔπεμψαν τριακοσίους καὶ στρατηγὸν Φάβιον Μάξιμον .
συμβαλὼν δ ἀπέβαλε πάντας , αὐτὸς δὲ καιρίως τρωθεὶς μεθ ὁρμῆς ἐπὶ τὸν Ἀννίβαν ἠνέχθη , καὶ καθελὼν τὸ διάδημα συναπέθανεν αὐτῷ , καθάπερ ἱστορεῖ Ἀριστείδης ὁ Μιλήσιος .
κατὰ Κελαινὰς πόλιν τῆς Φρυγίας χάσμα μεθ ὕδατος γενόμενον πολλὰς οἰκίας αὐτάνδρους εἰς τὸν βυθὸν εἵλκυσε .
μίδας δὲ ὁ βασιλεὺς χρησμὸν ἔλαβεν , ἐὰν τὸ τιμιώτατον ἐμβάλῃ , συνελεύσεσθαι ·
ὁ δὲ χρυσὸν καὶ ἄργυρον ἐμβαλὼν οὐδὲν ἐβοήθησεν .
ἄγχουρος δ υἱὸς τοῦ Μίδα λογισάμενος μηδὲν εἶναι τιμιώτερον ἐν βίῳ ψυχῆς ἀνθρωπίνης , δοὺς περιπλοκὰς τῷ γεννήσαντι καὶ τῇ γυναικὶ Τιμοθέᾳ , ἔφιππος εἰς τὸν τόπον τοῦ χάσματος ἠνέχθη .
συνελθούσης δὲ τῆς γῆς χρύσεον βωμὸν ἐποίησεν Ἰδαίου Διὸς ἁψάμενος τῇ χειρί .
οὗτος ὁ βωμὸς περὶ ἐκεῖνον τὸν καιρόν ᾧ τὸ χάσμα συνέβη γενέσθαι 0 .
, λίθινος γίγνεται ·
τῆς δὲ ὡρισμένης προθεσμίας παρελθούσης , χρύσεος ὁρᾶται ·
ὡς Καλλισθένης ἐν δευτέρῳ Μεταμορφώσεων 0 .
διά μέσης τῆς ἀγορᾶς ῥέων ὁ Τίβερις διὰ μῆνιν Ταρπηίου Διὸς μέγιστον ἀπέρρηξε χάσμα καὶ πολλὰς οἰκίας ἐβύθισε ·
χρησμὸς δ ἐδόθη λήξεσθαι , ἐὰν τὸ τίμιον ἐμβάλωσι .
τῶν δὲ χρυσὸν καὶ ἄργυρον ἐμβαλλόντων , Κούρτιος τῶν ἐπισήμων νέος τὸν χρησμὸν νοήσας καὶ λογισάμενος τὴν ψυχὴν τιμιωτέραν , ἔφιππον ἑαυτὸν ἔρριψεν εἰς τὸ χάσμα καὶ τοὺς οἰκείους ἐξέσῳσε τῶν κακῶν 0 ·
ὡς Ἀριστείδης ἐν τετταρακοστῷ Ἰταλικῶν 0 .
τῶν ἅμα Πολυνείκει εὐωχουμένων λοχαγῶν ἀετὸς καταπτὰς τὸ Ἀμφιάρεω ἐβάστασε δόρυ εἰς ὕφος καὶ εἴασε ·
τὸ .
δὲ παγὲν ἐν γῇ δάφνη ἐγένετο .
τῇ δ ὑστεραίᾳ πολεμούντων κατ ἐκεῖνο κατεπόθη ὁ Ἀμφιάρεως ἄμα τῷ ἅρματι , ἔνθα νῦν πόλις Ἅρμα καλεῖται ·
ὡς Τρισίμαχος ἐν τρίτῳ Κτίσεων 0 .
ῥωμαίων πρὸς Πύρρον Ἠπειρώτην πολεμούντων Αἰμίλιος Παῦλος χρησμὸν ἔλαβε νικῆσαι , βωμὸν ἐὰν ἅρματι , ἔνθα ἂν ἴδῃ χάσματι κρυπτόμενον ἄνδρα τῶν ἐπισήμων μετὰ ἅρματος .
μετὰ τρεῖς ἡμέρας Οὐαλέριος Κονᾶτος κατ ὄναρ ἰδὼν ἀναλαβεῖν ἱερέως κόσμον καὶ γὰρ ἦν μαντικῆς ἔμπειρος , στρατηγήσας καὶ πολλοὺς φονεύσας ὑπὸ γῆς κατεπόθη .
ὁ Αἰμίλιος δὲ βωμὸν ἱδρύσας ἐνίκησε καὶ ἑκατὸν ἑξήκοντα πυργοφόρους ἐλέφαντας εἰς Ῥώμην κατέπεμψεν .
ὁ δὲ βωμὸς μαντεύεται κατ ἐκεῖνον τὸν καιρόν , καθ ὃν ἐνικήθη Πύρρος ·
ὡς ἱστορεῖ Κριτόλας ἐν τρίτῃ Ἠπειρωτικῶν 0 .
πυραίχμης βασιλεὺς Εὐβοέων ἐπολέμει Βοιωτοῖς ὃν Ἡρακλῆς ἔτι νέος ὢν ἐνίκησε ·
πώλοις δὲ προσδήσας καὶ εἰς δύο μέρη διελὼν τὸν Πυραίχμην , ἄταφον ἔρριψεν .
ὁ δὲ τόπος προσαγορεύεται πῶλοι Πυραίχμου , κεῖται δὲ παρὰ ποταμὸν Ἡράκλειον , χρεμετισμὸν δ ἀναδίδωσι πινόντων ἵππων ὡς ἐν τρίτῳ περὶ Ποταμῶν 0 .
τοῦλλος Ὁστίλιος βασιλεὺς Ῥωμαίων ἐπολέμησεν Ἀλβανοῖς , βασιλέως ὄντος Μετίου Φουφετίου , καὶ τὴν μάχην πολλάκις ὑπερέθετο .
οἱ δ ὡς ἡττωμένου εἰς εὐωχίαν ἐτράπησαν ·
οἰνωμένοις δ ἐπέθετο , καὶ τὸν βασιλέα δύο πώλοις συζεύξας διεσπάραξεν ·
ὡς Ἀλέξαρχος ἐν τετάρτῃ Ἰταλικῶν 0 .
φίλιππος Μεθώνην καὶ Ὄλυνθον βουλόμενος πορθῆσαι καὶ βιαζόμενος ἐπὶ τῷ Σανδάνῳ ποταμῷ διαβῆναι πέραν , ὑπό τινος τῶν Ὀλυνθίων Ἀστέρος ὀνόματι ἐτοξεύθη τὸν ὀφθαλμόν εἰπόντος , ἀστὴρ Φιλίππῳ θανάσιμον πέμπει βέλος ·
ὁ δ ὀπίσω διανηξάμενος πρὸς τοὺς οἰκείους σῴζεται ἀπολέσας τὸν ὀφθαλμόν ·
ὡς Καλλισθένης ἐν τρίτῳ Μακεδονικῶν 0 .
πορσίνας Τούσκων βασιλεὺς πέραν Θύμβρεως ποταμοῦ στρατεύσας ἐπολέμησε Ῥωμαίοις , καὶ τὴν ἀπὸ σιτίων φερομένην εὐθηνίαν μέσην λαβὼν λιμῷ τοὺς προειρημένους ἔτρυχεν .
ὁράτιος δὲ Κόκλης στρατηγὸς χειροτονηθεὶς τὴν ξυλίνην κατελάβετο γέφυραν καὶ τὸ πλῆθος τῶν βαρβάρων διαβῆναι βουλόμενον ἐπεῖχε .
πλεονεκτούμενος δὲ ὑπὸ τῶν πολεμίων προσέταξε τοῖς ὑποτεταγμένοις κόπτειν τὴν γέφυραν , καὶ τὸ πλῆθος τῶν βαρβάρων διαβῆναι βουλόμενον ἐκώλυσε .
βέλει δὲ τὸν ὀφθαλμὸν πληγεὶς ῥίψας ἑαυτὸν εἰς τὸν ποταμὸν , διενήξατο εἰς τοὺς οἰκείους ·
ὡς Θεότιμος ἐν δευτέρῳ Ἰταλικῶν 0 .
ο περὶ τοῦ Ἰ καρίου μῦθος , ᾧ Διόνυσος ἐπεξενώθη 0 ·
ἐρατοσθένης ἐν τῇ Ἠριγόνῃ 0 .
κρόνος ἐπιξενωθεὶς γεωργῷ , ᾧ ἦν θυγάτηρ καλὴ Ἐντωρία , ταύτην ἐβιάσατο καὶ ἐτέκνωσεν υἱοὺς Ἰανὸν Ὕμνον Φαῦστον Φήλικα .
διδάξας οὖν τὸν τρόπον τῆς τοῦ οἴνου πόσεως καὶ τῆς ἀμπέλου ἠξίωσε καὶ τοῖς γείτοσι μεταδοῦναι .
ποιήσαντος δ αὐτὸ καὶ πιόντες παρὰ τὸ σύνηθες εἰς ὕπνον κατηνέχθησαν βαρύτερον τοῦ δέοντος ·
οἱ δὲ πεφαρμακῶσθαι δόξαντες , λίθοις βάλλοντες τὸν Ἰκάριον ἀπέκτειναν ·
οἱ δὲ θυγατρίδαι ἀθυμήσαντες βρόχῳ τὸν βίον κατέστρεψαν .
λοιμοῦ δὲ κατασχόντος Ῥωμαίους , ἔχρησεν ὁ Πύθιος λωφήσειν , ἐξιλάσωνται τοῦ Κρόνου τὴν μῆνιν καὶ τοὺς δαίμονας τῶν ἀνόμως ἀπολομένων .
λουτάτιος δὲ Κάτλος , ἀνὴρ τῶν ἐπισήμων , κατεσκεύασε τῷ θεῷ τέμενος τὸ κείμενον σύνεγγυς τοῦ Ταρπηίου ὄρους , καὶ τὸν ἄνω βωμὸν ἱδρύσατο τετραπρόσωπον ἢ διὰ τοὺς θυγατρίδας ἢ ὅτι τετραμερὴς ὁ ἐνιαυτός ἐστι , καὶ μῆνα κατέδειξεν Ἰανουάριον .
ὁ δὲ Κρόνος πάντας κατηστέρισεν .
καὶ οἱ μὲν καλοῦνται Ἰανουάριον , ὁ δ Ἰανὸς προανατέλλων 0 ·
δείκνυται δ ὁ ἀστὴρ πρὸ τῶν ποδῶν τῆς παρθένου ·
ὡς Κριτόλαος ἐν τετάρτῃ Φαινομένων 0 .
περσῶν τὴν Ἑλλάδα λεηλατούντων Παυσανίας ὁ τῶν Λακεδαιμονίων στρατηγὸς πεντακόσια χρυσοῦ τάλαντα παρὰ Ξέρξου λαβὼν ἔμελλε προδιδόναι τὴν Σπάρτην .
φωραθέντος δὲ τούτου , Ἀγησίλαος ὁ πατὴρ μέχρι τοῦ ναοῦ τῆς Χαλκιοίκου συνεδίωξεν Ἀθηνᾶς , καὶ τὰς θύρας τοῦ τεμένους πλίνθῳ φράξας λιμῷ ἀπέκτεινεν ·
ἡ δὲ μήτηρ καὶ ἄταφον ἔρριψεν ·
ὡς Χρύσερμος ἐν δευτέρῳ Ἱστορικῶν 0 1 .
ῥωμαῖοι πρὸς Λατίνους πολεμοῦντες ἐχειροτόνησαν στρατηγὸν Πόπλιον Δέκιον ·
νεανίσκος δέ τις τῶν ἐπισήμων πένης τ οὔνομα Κάσσιος Βροῦτος ἐπὶ ῥητῷ μισθῷ νυκτὸς τὰς πύλας ἀνοῖξαι ἐβουλήθη .
φωραθεὶς δὲ εἰς ναὸν ἔφυγεν Ἀθηνᾶς Αὐξιλιαρίας .
κάσσιος δὲ Σίγνιφερ ὁ πατὴρ αὐτοῦ κατέκλεισε καὶ λιμῷ διέφθειρε καὶ ἄταφον ἔρριψεν ·
ὡς Κλειτώνυμος ἐν Ἰταλικῶν 0 .
δαρεῖος ὁ Πέρσης ἐπὶ Γρανικῷ πολεμήσας Ἀλεξάνδρῳ καὶ ἑπτὰ σατράπας ἀποβαλὼν καὶ ἅρματα δρεπανηφόρα δύο καὶ πεντακόσια , συμβαλεῖν ἔμελλε τῇ ἑξῆς .
ἀριοβαρζάνης δὲ ὁ υἱὸς συμπαθῶς διακείμενος πρὸς Ἀλέξανδρον ὑπισχνεῖτο τὸν πατέρα προδώσειν .
ἀγανακτήσας δὲ ὁ πατὴρ ἐτραχηλοκόπησεν ὡς Ἀρητάδης Κνίδιος ἐν τρίτῳ Μακεδονικῶν 0 .
βροῦτος ὑπὸ πάντων ὕπατος χειροτονηθεὶς ἐφυγάδευσε τὸν Ὑπερήφανον Ταρκύνιον τυραννικῶς ἀναστρεφόμενον .
ὁ δ ἐλθὼν εἰς Τούσκους ἐπολέμει Ῥωμαίοις .
οἱ δὲ υἱοὶ τὸν πατέρα προδοῦναι ἠβουλήθησαν .
ἐμφανέντας δ ἐτραχηλοκόπησεν ·
ὡς Ἀριστείδης Μιλήσιος ἐν τοῖς Ἰταλικοῖς 0 .
ἐπαμεινώνδας ὁ τῶν Θηβαίων στρατηγὸς ἔχων πρὸς Λακεδαιμονίους πόλεμον καὶ ἀρχαιρεσιῶν ἀγομένων ἧκεν ἐς πατρίδα , παραγγείλας τῷ παιδὶ Στησιμβρότῳ μὴ συμβάλλειν .
λακεδαιμόνιοι μαθόντες τὴν ἀπουσίαν ἐβλασφήμουν τὸν νεανίαν ὡς ἄνανδρον 0 ·
ὁ δ ἀγανακτήσας καὶ ἐπιλαθομενος τοῦ πατρὸς συνέβαλε καὶ ἐνίκησεν ·
ὁ δὲ πατὴρ βαρέως ἐνέγκας στεφανώσας ἐτραχηλοκόπησεν , ὡς Κτησιφῶν ἱστορεῖ ἐν τρίτῳ Βοιωτιακῶν .
ῥωμαῖοι πρὸς Σαμνίτας πόλεμον ἔχοντες ἐχειρο  τόνησαν Μάλλιον τὸν Ἐπιτάκτην ἐπικληθέντα .
οὗτος διὰ χειροτονίαν ὑπατικὴν εἰς Ῥώμην πορευόμενος τῷ θἱῷ προσέταξε μὴ συμβαλεῖν .
οἱ δὲ Σαμνῖται μαθόντες βλασφημίαις ἐξουδένιζον τὸν νεανίαν ·
ὁ δὲ ταραχθεὶς ἐνίκησεν Μάλλιος δ αὐτὸν ἐτραχηλοκόπησεν καθάπερ ἱστορεῖ Ἀριστείδης Μιλήσιος .
ἡρακλῆς τοῦ Ἰόλης γάμου ἀποτυχὼν τὴν Οἰχαλίαν ἐπόρθησεν .
ἡ δ Ἰόλη ἀπὸ τοῦ τείχους ἔρριψεν ἑαυτήν .
συνέβη δέ , κολπωθείσης ὑπὸ ἀνέμου τῆς ἐσθῆτος , μηδὲν παθεῖν ·
καθάπερ ἱστορεῖ Νικίας Μαλλώτης 0 .
ῥωμαῖοι πολεμοῦντες πρὸς Τούσκους ἐχειροτόνησαν Βασιλέως Τορκουᾶτον .
οὗτος θεασάμενος τοῦ βασιλέως τὴν θυγατέρα τ οὔνομα Κλουσίαν ᾐτεῖτο παρὰ τοῦ Τούσκου τὴν θυγατέρα , μὴ τυχὼν δ ἐπόρθει τὴν πόλιν .
ἡ δὲ Κλουσία ἀπὸ τῶν πύργων ἔρριψεν ἑαυτήν ·
προνοίᾳ δ Ἀφροδίτης κολπωθείσης τῆς ἐσθῆτος , διεσώθη ἐπὶ τὴν γῆν ·
ἣν ὁ στρατηγὸς διέφθειρε , καὶ τούτων πάντων ἕνεκα ἐξωρίσθη κοινῷ δόγματι ὑπὸ Ῥωμαίων εἰς Κόρσικαν νῆσον πρὸ τῆς Ἰταλίας ·
ὡς Θεόφιλος ἐν τρίτῳ Ἰταλικῶν . 0 ;
ποινῶν καὶ Σικελιωτῶν τὴν κατὰ Ῥωμαίων συμμαχίαν ἑτοιμαζόντων , Μέτελλος στρατηγὸς μόνῃ τῇ Ἑστίᾳ οὐκ ἔθυσεν ·
ἡ δὲ πνεῦμα ἀντέπνευσε ταῖς ναυσί .
γάιος δὲ Ἰούλιος μάντις εἶπε λωφῆσαι , ἐὰν προθύσῃ τὴν θυγατέρα .
ὁ δ ἀναγκασθεὶς Μετέλλαν τὴν θυγατέρα προσῆγεν ἡ δὲ Ἑστία ἐλεήσασα δάμαλιν ὑπέβαλε καὶ αὐτὴν ἐκόμισεν εἰς Λανούιον , καὶ ἱέρειαν τοῦ σεβομένου παρ αὐτοῖς δράκοντος ἀπέδειξεν ὡς Πυθοκλῆς ἐν τρίτῃ Ἰταλικῶν 0 .
ἐν Αὐλίδι τῆς Βοιωτίας τὰ περὶ Ἰφιγένειαν ὁμοίως ἱστορεῖ Μένυλλος ἐν πρώτῳ Βοιωτιακῶν .
βρέννος Γαλατῶν βασιλεὺς λεηλατῶν τὴν Ἀσίαν ἐπὶ Ἔφεσον ἦλθε , καὶ ἠράσθη παρθένου Δημονίκης ·
ἡ δὲ συνελθεῖν ὑπέσχετο , ἐὰν τὰ ψέλλια καὶ τὸν κόσμον τῶν γυναικῶν δῷ αὐτῇ , καὶ τὴν Ἔφεσον προδοῦναι ·
ὁ δ ἠξίωσε τοὺς στρατιώτας ἐμβαλεῖν εἰς τὸν κόλπον ὃν εἶχον χρυσὸν τῆς φιλαργύρου .
ποιησάντων δὲ ὑπὸ τῆς δαψιλείας τοῦ χρυσοῦ ζῶσα κατεχώσθη ·
καθάπερ ἱστορεῖ Κλειτοφῶν ἐν πρώτῳ Γαλατικῶν 0 .
ταρπηΐα τῶν εὐσχημόνων παρθένων τοῦ Καπιτωλίου φύλαξ , Ῥωμαίων πρὸς Σαβίνους πολεμούντων , ὑπέσχετο τῷ Τατίῳ δώσειν εἴσοδον εἰς τὸ Ταρπήιον ὄρος , ἐὰν μισθὸν λάβῃ τοὺς ὅρμους , οὓς ἐφόρουν κόσμου χάριν .
σαβῖνοι δὲ νοήσαντες ζῶσαν κατέχωσαν ὡς Ἀριστείδης Μιλήσιος ἐν Ἰταλικοῖς 0 .
τεγεάταις καὶ Φενεάταις χρονίου πολέμου γενομένου , ἔδοξε τριδύμους ἀδελφοὺς πέμψαι τοὺς μαχησομένους περὶ τῆς νίκης .
καὶ Τεγεᾶται μὲν οὖν τοὺς Ῥηξιμάχου παῖδας , Φενεᾶται δὲ τοὺς Δημοστράτου προεβάλλοντο 0 .
συμβληθείσης δὲ τῆς μάχης , ἐφονεύθησαν τῶν Ῥηξιμάχου δύο ·
ὁ δὲ τρίτος τ οὔνομα α Κριτόλαος στρατηγήματι περιεγένετο τῶν δύο 0 ·
προσποιητὴν γὰρ φυγὴν σκηψάμενος καθ ἕνα τῶν διωκόντων ἀνεῖλε .
καὶ ἐλθόντος οἱ μὲν ἄλλοι συνεχάρησαν , μόνη δ οὐκ ἐχάρη ἡ ἀδελφὴ  Δημοδίκη ·
πεφονεύκει γὰρ αὐτῆς τὸν κατηγγυημένον ἄνδρα Δημόδικον .
ἀναξιοπαθήσας δὲ ὁ Κριτόλαος ἀνεῖλεν αὐτήν .
φόνου δ ἀγόμενος ὑπὸ τῆς μητρὸς ἀπελύθη τοῦ ἐγκλήματος ·
ὡς Δημάρατος ἐν δευτέρῳ Ἀρκαδικῶν 0 .